У аспірантуру таксама лепш паступаць у год заканчэння магістратуры — гэта дазволіць не адпрацоўваць год ці два пасля заканчэння магістратуры, а абмежавацца абавязковай трохгадовай адпрацоўкай, якая прадугледжана кантрактам на падрыхтоўку аспіранта. Майце на ўвазе, што кантракт падрыхтоўкі аспіранта не прадугледжвае пераразмеркавання. Праўда, ёсць варыянты ўнясення змяненняў у частцы месца адпрацоўкі, але пералік сацыяльных падстаў для такіх змяненняў заканадаўства не ўтрымлівае. Усе гэтыя моманты пры планаванні свайго жыцця варта дакладна пралічваць.